NaiveNeuron/SloPal huggingface dataset:
Čislák, Viliam, minister zdravotníctva SR (2015-09-24):
Pán poslanec, príbuzenské vzťahy, ktoré ste spomínali, prekvapili aj mňa, ja som sa to dozvedel včera. Poviem jednu vec, čo sa týka stretu záujmov v prípade pani predsedníčky Pažinkovej. Naozaj žiadny zákon neporušuje a v tejto chvíli naozaj môže kompetentne rozhodovať o tejto veci. A už v úvode som len spomenul, že ak sú nejaké pochybnosti z vašej strany a bolo by napadnutie toho, čo bude, čiže ja si myslím, že veľmi predbiehame, tak si myslím, že ten nástroj tam je. Ale naozaj v tejto chvíli nič viacej, nič menej môžem povedať. Pre mňa je naozaj veľmi dôležité, a neviem si predstaviť, že iný výsledok ako objektívny a pravdivý v tejto veci, čo sa týka porovnávania iných zmlúv s tými dotyčnými, ktoré spomíname, by mohlo byť, pretože bude to verejne kontrolované. Ďakujem pekne, odpovedal som.
Hrnčiar, Andrej, podpredseda NR SR (2016-11-29):
Pani poslankyňa Grausová.
Grendel, Gábor, podpredseda NR SR (2020-06-10):
Prezentujme sa a hlasujme. (Hlasovanie.) 133 prítomných, 131 má rúška, poprosím tých dvoch, ktorí nemajú, aby si nasadili, za 99, proti 4, zdržalo sa 29 poslancov, nehlasoval 1 poslanec. Konštatujem, že sme aj tento návrh schválili. Procedurálny návrh – pán poslanec Pročko.
Laššáková, Jana, podpredsedníčka NR SR (2013-06-19):
Na vystúpenie pani podpredsedníčky nie sú faktické poznámky. Vzhľadom na to, že je 19.00 hodina, prerušujem rokovanie o tomto bode. Zajtra ráno budeme pokračovať vystúpením písomne prihláseného pána poslanca Brocku za klub KDH. Prajem vám pekný večer a zajtra ráno o 9.00 hodine, dovidenia. (Prerušenie rokovania o 19.01 hodine.)
M. Pado, poslanec: (2008-05-22):
Pán predseda vlády, môžem vás ubezpečiť, že ja nie som trvale zaujatý voči vám a nie je to spojené ani s prudkým pobúrením mysle. Dokonca ja voči vám neuplatňujem ani súhrn zlých vlastností, nepriateľstva, nenávisti, závisti a nežičlivosti. Dovoľte mi, pán predseda vlády, aby som vám položil otázky súvisiace s vaším vyjadrením. Pán predseda vlády, povedzte mi, prečo som zlý. Som zlý preto, že som v opozícii a nie v strane SMER alebo v inej koaličnej? Tam by sme sa aj tak všetci nezmestili. Ani v KSČ nemohli byť všetci a bola to výberová strana. Pán predseda vlády, prečo som zlý? Že som v novembri ´89 nesedel doma so založenými rukami a že som ho nielen vnímal, ale sa na ňom aj podieľal? Prečo som zlý, pán predseda vlády? Že poviem svoj názor, tak ako v prípade novely zákona o Policajnom zbore? Že poukážem na praktiky BERIU, KGB a ŠTB? Pán predseda vlády, prečo som zlý? Preto, že nepoužívam a ani som v minulosti nepoužíval spravodajské informácie, ako to robíte vy, pán predseda vlády? Preto som zlý, že som nepovedal a ani to verejne nepoviem, že mám informáciu z kruhov služieb a vám blízkych osôb o tom, že na váš podnet a na základe vašej dohody sa istá súkromná bezpečnostná služba má zaoberať kompromitujúcimi informáciami na niektorých členov SDKÚ – DS? Pretože som to nepovedal a nepoviem verejne? Pán predseda vlády, prečo som zlý? Pretože poukazujem na flagrantné nerešpektovanie Ústavy Slovenskej republiky z vašej strany? Prečo? Pretože na rozdiel od vás nerobím z občianky Slovenskej republiky klamárku a podvodníčku? Pretože kritizujem zásah polície proti pokojne demonštrujúcej novinárke? Prečo som zlý, pán predseda vlády? Slovensko má v rozprávkach nie jednu zlú postavu, ježibabu, draka a neviem, čo všetko, Loktibradu, ale preto, že niekomu robia niečo zlé. Pán predseda vlády, pýtam sa vás ešte raz, prečo som zlý. Čo zlé som urobil vám, Robertovi Ficovi predsedovi vlády, vám, Robertovi Ficovi predsedovi strany SMER – SD a vám, Robertovi Ficovi občanovi Slovenskej republiky? Očakávam od vás, pán predseda vlády, konkrétnu odpoveď. V opačnom prípade o vás budem musieť verejne povedať, že ste chodiaca nádoba zloby, žlče a blenu a nenávisti voči všetkému, čo nie je komformné s vašimi predstavami a presvedčením. A budem musieť na záver povedať, že ste najväčším nebezpečenstvom pre demokraciu v našej krajine a jej demokratické napredovanie. Ďakujem za trpezlivosť a pozornosť.
Rafaj, Rafael, poslanec NR SR (2011-09-13):
Ďakujem za slovo. Pán minister, skúste sa počúvať, čo ste povedali. Táto vláda tejto krajiny, ktorá vládne, v ktorej vládne táto vládna koalícia. Starí Rimania hovorili „nomen est omen“ – meno je znamením. Asi je signifikantné, že ide len o túto vládu tejto krajiny a vy ste len tento minister. Ale aby sme veci uviedli na pravú mieru. Krajinský snem, ak dovolíte, tu bol za bývalého Uhorska, a ak dovolíte, myslím, že väčšina z nás sa cíti byť vládnymi činiteľmi suverénnej Slovenskej republiky. Pokiaľ ste sa snažili obhajovať aj váš agrorezort, tak je smutné, že Slovensko je na chvoste spotreby domácich potravín. Podľa niektorých údajov sme klesli až na 37 %, zatiaľ čo napríklad Veľká Británia má na svojich pultoch viac ako 90 % svojej potravinovej produkcie, a to pri 6-percentnej DPH na potraviny, nie 20-percentnej slovenskej, a pri priemernom plate viac ako 3 800 eur, a nie slovenských 781 eur. Možno by ste si to mohli hodiť do kalkulačky a niečo s tým urobiť.
Hlina, Alojz, poslanec NR SR (2013-09-11):
Áno.
Novotný, Viliam, poslanec NR SR (2015-06-18):
Pán minister, ďakujem za vašu odpoveď, ale dostal som síce prednášku o hygiene potravín, o kontrole kvality potravín, o zložení potravín v oblasti zdravej výživy, ale ja sa pýtam na niečo iné. Na Slovensku máme problém s obezitou, máme stále viac a viac ľudí s nadváhou a s obezitou. Medzi krajinami OECD je za nami už len Maďarsko a Turecko v úmrtnosti a chorobnosti na ischemickú chorobu srdca. A stravovacie návyky, ktoré chcete znižovaním DPH podporovať sú stravovacie návyky možno z päťdesiatych alebo šesťdesiatych rokov. Veľmi dobre viete ako lekár, že keď vysvetľujete pacientom, že sa treba stravovať zdravšie a čo je to vlastne zdravá strava a zdravá životospráva, tak väčšinou odpovedajú na to, že je to pre nich veľmi drahé. Takže ja som sa pýtal na to, prečo neuvažujete vy ako minister zdravotníctva o tom, aby vláda, ak už chce ísť do znižovania DPH, znížila DPH radšej na ryby, zeleninu a ovocie, výrobky z celozrnných obilnín, olivový olej a výrobky z nízkotučného mlieka, teda na nízkotučné mliečne výrobky, pretože mám taký pocit, ja viem, že cieľovou skupinou strany SMER sú hlavne dôchodcovia, ale trošičku aj ich treba možno niekedy vychovávať, a nie ich utvrdzovať v tom, že to, čo sa tvrdilo v šesťdesiatych rokoch, je správne, keď sa tvrdilo: „Jedzte vajcia, margarín, budete ako Gagarin. Ďakujem pekne.
Hrnčiar, Andrej, podpredseda NR SR (2018-05-25):
Ešte pred tým, než otvorím rozpravu, dám slovo spravodajcovi, ktorého určil navrhnutý gestorský ústavnoprávny výbor, aby, poslancovi Schlosárovi, aby Národnej rade podal spravodajskú informáciu k uvedeným návrhom.
Droba, Juraj, poslanec NR SR (2012-05-09):
Pán poslanec, pán kolega Šebej, ďakujem veľmi pekne za veľmi fundované vystúpenie, ktoré bolo naozaj k veci, a tiež ďakujem za exkurz do nákladnej železničnej dopravy ako odvetvia. Som sa v mnohých veciach poučil. Čo sa týka programového vyhlásenia vlády a state zahraničnej politiky, tak rovnako ako ty oceňujem kontinuitu, ktorá bola deklarovaná, veľmi oceňujem dôraz na transatlantickú spoluprácu. Myslím si, že je to alfa a omega bezpečnosti Slovenska, či už ekonomickej alebo aj vojenskej, a taktiež oceňujem kontinuitu zahraničnej politiky v orientácii na Európsku úniu. Čo sa týka širokorozchodnej železnice, dovoľujem si možno zapolemizovať s tvojím vyhraneným názorom, ktorý vidí túto tému hlavne cez politickú a ideologickú prizmu. Myslím si, že bude úplne postačovať, ak nám Business case dá odpoveď na to, že či to dáva zmysel pre Slovensko alebo nedáva. Nevidím v tom naozaj nejaké zásadné politické problémy. Nevidím v tom expanziu ruského vplyvu na Slovensko. Jednoducho poďme vyrátať, či to bude prospešné alebo nebude prospešné pre Slovensko. Čo sa týka zahraničnej politiky programového vyhlásenia vlády, je tam jedna kapitola, ktorá mne leží na srdci, a myslím si, že je v nej čo zlepšovať, je to služba občanom v zahraničí. Je to niečo, čo si myslím, že bolo dlhodobo zanedbávané, a budem určite sa snažiť o to, aby sa zaviedli nejaké kvantitatívne parametre na meranie kvality práce, na meranie kvality práce v zastúpení Slovenska v zahraničí a hlavne v oblasti služieb občanom. Takže asi toľko. K tej železnici, naozaj je to skôr otázka na sektor alebo otázka na rezort dopravy, prípadne na rezort hospodárstva, ale naozaj by som to nevidel vôbec ako niečo, čo patrí do zahraničnej politiky. Ďakujem.
Žiga, Peter, podpredseda NR SR (2023-12-13):
Pán poslanec Stachura.
M. Číž, podpredseda NR SR: (2009-02-06):
Slovo má pán poslanec Ďuračka.
Číž, Miroslav, podpredseda NR SR (2014-12-12):
Teraz má slovo pán poslanec Bagačka.
Dubéci, Martin, poslanec NR SR (2023-12-13):
Áno, sledujete mi čas asi, predpokladám, dobre. Takže ešte raz. Pán poslanec Pollák, ja ďakujem za váš prejav, a tá téma, ktorej sa venujete, podľa mňa je veľmi vážna a dôležitá, mne je sympatické to, že sa jej venujete dlhodobo a prinášate do pléna ostatne aj počas vašej práce vo výbore pre ľudské práva. A ja si myslím, že je to veľmi, možno niektorých kolegov to nenapadne ako, akým spôsobom súvisí konsolidácia verejných financií s generačnou chudobou, ktorú v našej krajine máme, ktorá je šokujúca, ja teda každému odporúčam, nech si raz skúsi prejsť trasu vlakom, tú tradičnú IC-čkom z Košíc do Bratislavy, kde nám vyrástli teda fabriky, vyrástli nám akvaparky, ale to, čo, to, čo nám ostalo, tak sú tie, tie obrovské lokality vylúčené, napríklad v Richnave hneď vedľa vlakovej trate, čo je podľa mňa akože škvrna na svedomí našej krajiny a škvrna na verejných politikách našej krajiny a je to neetické, ale okrem toho je to extrémne neefektívne, lebo ak sa bavíme o tom, že nám chýba niekde nejaká pracovná sila, že nám chýba nejaký talent, že nám chýba nejaký rastový potenciál, tak sú to tisíce, desaťtisíce ľudí. Každý rok proste tisíce detí, ktoré sú nesprávnym spôsobom zaraďované do, do škôl, proste stratený potenciál, ľudský potenciál, ekonomický potenciál, ktorý, ktorý nás dobieha, a prosím, verím, že tento parlament bude tejto téme venovať dostatočne výraznú pozornosť. Ďakujem pekne. (Potlesk.)
Hrnčiar, Andrej, podpredseda NR SR (2017-02-01):
Ďakujem. Prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov . Vládny návrh zákona je pod tlačou 299. Spoločná správa výborov má tlač 299a. Prosím ministra financií Slovenskej republiky Petra Kažimíra, aby vládny návrh zákona odôvodnil.
Grendel, Gábor, podpredseda NR SR (2023-03-23):
Ďakujeme za informáciu. Teraz prosím dočasne poverenú predsedníčku, aby v limite pätnásť minút odpovedala na otázky adresované predsedovi vlády. Prvá otázka je od pána poslanca Mariána Viskupiča a znie: „Vážený pán premiér, obraciam sa na vás s otázkou týkajúcou sa odpustenia už odloženej splatnosti sociálnych odvodov. Samostatne zárobkovo činné osoby a zamestnávatelia mohli v období počas pandémie COVID-19 požiadať o odklad splatnosti odvodov. Vážený pán premiér, neuvažuje vláda o odpustení týchto odložených odvodov v rámci pomoci pre podnikateľov a živnostníkov?“
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o tomto návrhu. (Hlasovanie.) Prítomných 139, za 80, proti 17, zdržalo sa 42 poslancov. Sme v treťom čítaní , otváram rozpravu v rámci tohto čítania a konštatujem, že nikto sa nehlási do rozpravy, ktorú vyhlasujem za skončenú. Nech sa páči.
Ďuriš Nicholsonová, Lucia, podpredsedníčka NR SR (2019-04-05):
V rozprave teraz vystúpi pán poslanec Marosz.
Kaník, Ľudovít, poslanec NR SR (2014-11-26):
Ďakujem. Aj za podporu toho pozmeňujúceho návrhu. Naozaj si myslím, že je v záujme všetkých politických síl, pretože vlády sa menia, ale stabilita je dôležitá, aby pretrvávala a aby boli mocenské rozloženie správne nastavené. Je dobre takýto pozmeňovák zvážiť a najlepšie by ho bolo aj podporiť a prijať. A už len jedna malá poznámka, keď pán poslanec začal hovoriť, tak myslím, že spomenul niečo také, že aby to nebolo len o jednom pozmeňovacom návrhu, tak ja len chcem tak poznamenať, že cez výbory prešlo také obrovské množstvo pozmeňujúcich návrhov k tomuto zákonu, čo svedčí o tom, že tá pôvodná predloha bola asi šitá dosť horúcou ihlou a musela sa vylepšovať za pochodu, čo sa teda niekedy stáva, ale zároveň platí, že prečo až tak sa ministerstvo ponáhľa, keď iné krajiny v tomto sú omnoho menej ďalej ako Slovensko a ešte zďaleka nemajú tú legislatívu pripravenú. Tak verím, že je za tým len dobrý úmysel, ale len aby sme sa neuponáhľali a nespravili chyby, preto aj tento návrh, a preto možnože tá výhrada, že nebol ešte dostatočne prekonzultovaný, pri tomto až tak premýšľať nie je možno treba, lebo ako sa vraví, dvakrát meraj a raz rež, lebo už potom je neskoro.
Ďuriš Nicholsonová, Lucia, podpredsedníčka NR SR (2018-10-18):
Pán poslanec Klus, predpokladám, že to máte na dlhšie ako na tri minúty. (Reakcia poslanca Klusa: Stihnem.) Nech sa páči.
Pčolinský, Peter, poslanec NR SR (2019-06-18):
Vy ste, kolegovia, pesimisti. Ale rozumiem akože vašim výhradám. Práve preto hovorím, že choďte za ministrom, choďte za Antalom a otravujte ich. A keď máš, Martin, akože zlú skúsenosť, že za deväť rokov. No, ja neviem ako, nechcel som to tu nikdy rozprávať, ale mne napríklad prešlo 21 pozmeňovákov v tejto Národnej rade, ktoré si koalícia osvojila, ani o tom neviete. A prečo? Lebo som išiel, otravoval, rokoval, doniesol nejaké štúdie, nejaké podklady a jednoducho niečo prešlo, niečo neprešlo. Mne nejde o to, aby to bolo moje, lebo vy, pani kolegyňa, ste povedali, že Sólymos chce byť lídrom v separovaní. Pre mňa, za mňa nech bude lídrom aj zemegule, je mi to jedno, ak to pomôže veci. Alebo ide len o to, že kto bude ten líder, že kto bude ten najekologickejší, že ja, ja, ja? Lebo treba tlačovku urobiť, teda mať mediálny výstup nejaký? Na to ja kašlem. Však keď si všimnete, my máme minimum tlačoviek. Kašleme na to, nepotrebujeme robiť divadlo a cirkus. Lebo častokrát za posledné štyri roky, čo som tu, o chvíľu sa to končí, možno už tu nebudem, možno tu budem, ja neviem, ale častokrát mi to prišlo smiešne, tri tlačovky denne, len aby som mal tlačovku. Skúsme sa pozerať na veci, na ich podstatu a skúsme hľadať riešenia. Ja opakujem, ja nemám až také zlé skúsenosti s mnohými, nie všetkými ministrami. Niektorí sa ani baviť nechcú. Ale väčšina ministrov, ktorých som oslovil s nejakými návrhmi, lebo je mi jasné, že môj ako opozičný návrh neprejde, no tak sklopím uši, ego ide bokom a idem rokovať. Keď mi ide o vec, tak skúsim presvedčiť ministra a skúsim presvedčiť poslancov. Kľudne si to dajte ako vlastný návrh zákona. Je mi to úplne jedno. Ale ide mi o tom, aby to prešlo. A to odporúčam aj vám. Choďte, nech si to podajú oni ako vlastný pozmeňovák a možno to prejde. (Potlesk.)
Laurenčík, Milan, podpredseda NR SR (2020-04-29):
Ďakujem. Pán minister, chcete reagovať na faktické? Zapnite, prosím vás, mikrofón pánovi ministrovi.
Bugár, Béla, doterajší podpredseda NR SR (2012-04-04):
Alojz Přidal.
Grendel, Gábor, podpredseda NR SR (2020-04-28):
S reakciou na faktické, pán poslanec Beluský.
Zmajkovičová, Renáta, podpredsedníčka NR SR (2013-05-21):
Pán poslanec Bastrnák.
M. Hort, podpredseda NR SR: (2008-05-13):
Skôr ako dám slovo pánovi poslancovi Miššíkovi vás chcem požiadať o súhlas k nasledovnému riešeniu. Vzhľadom na skutočnosť, že sme zatiaľ prebrali v druhom čítaní jeden zákon, o ktorom nemôžeme hlasovať v súlade s § 83 ods. 4, pretože neuplynuli lehoty od podania pozmeňujúcich návrhov, a vzhľadom na to, že toto je jediný zákon, ktorý neviem, či do 17.00 hodiny skončíme a po dohode s predsedom Národnej rady vám chcem dať návrh, aby sme pokračovali po 17.00 hodine v rokovaní ďalšími bodmi a aby sme aj o tomto zákone, ktorý predkladala pani poslankyňa Tóthová hlasovali zajtra o 11.00 hodine. Pýtam sa, či je k takémuto postupu všeobecný súhlas? (Všeobecný súhlas.) Ďakujem, vnímam to ako všeobecný súhlas. Čiže hlasovať budeme až zajtra o 11.00 hodine. A teraz má slovo vo faktickej poznámke na vystúpenie pána poslanca Galisa pán poslanec Peter Miššík. Nech sa páči, pán poslanec, máte priestor.
Bugár, Béla, podpredseda NR SR (2016-04-22):
Ako vidím, druhý pán sa odhlásil. Takže ďalej bude vystupovať pán poslanec Krajčí v rozprave, pripraví sa pán poslanec Lukáč. Pán poslanec Krajčí tu nie je, stráca poradie. Pán poslanec Lukáč. Tiež tu nie je. Pani poslankyňa Pfundtner. Pán poslanec Simon, Tiež stráca poradie. Pán poslanec Laurenčík. Tiež tu nie je. Pán poslanec Grendel. Nie je tu. Pani poslankyňa Remišová. Pred chvíľočkou tu bola, nie je tu. Pani poslankyňa Grausová. Tiež ju nevidím. Pán poslanec Matovič tu nie je. Pán poslanec Budaj teraz išiel von, takže tiež tu nie je. Pán poslanec Pčolinský. Nech sa páči, máte slovo.
Hrušovský, Pavol, podpredseda NR SR (2011-05-24):
Ďalší písomne prihlásený do rozpravy je pán poslanec Matovič, ktorý nie je prítomný v rokovacej sále, preto stráca svoje poradie druhýkrát, to znamená, že stráca vôbec právo vystúpiť ako poslanec prihlásený písomne do rozpravy. Preto udeľujem slovo pánovi poslancovi Bastrnákovi, ktorého v tejto chvíli vyhlasujem za posledného poslanca písomne prihláseného do rozpravy. Nech sa páči, pán poslanec Bastrnák.
Pčolinský, Peter, poslanec NR SR (2018-06-19):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-03-27):
(Hlasovanie.) 136 prítomných, 28 za, 84 proti, 23 sa zdržali, 1 nehlasoval. Neschválili sme tento bod zo spoločnej správy.
Číž, Miroslav, podpredseda NR SR (2014-12-11):
Ďakujem, pán minister. Spravodajcom z navrhnutého gestorského výboru pre obranu a bezpečnosť je pán poslanec Rastislav Čepák a uvedie správu o výsledku prerokovania návrhu vo výboroch.
Bugár, Béla, doterajší podpredseda NR SR (2012-04-04):
Anna Vitteková.
Grendel, Gábor, podpredseda NR SR (2020-11-04):
Pán poslanec Osuský.
Mihál, Jozef, poslanec NR SR (2013-05-24):
Najprv by som chcel reagovať, ak stíham, na kolegov z OĽaNO. Ja som vôbec, ale vôbec, pán Hraško, nekritizoval to, že ste sa spojili so SMER-om pri predložení tejto novely. To je výborné, pretože tak ste získali podporu. Ale ak by ste dávali pozor pri mojom prejave, tak by ste pochopili, že som kritizoval postoj ministerských úradníkov, ktorý ten istý návrh zákona, pokiaľ boli pod tým podpísané len vaše kolegyne, skritizoval pod čiernu zem ako zlý návrh a potom, keď si pani poslankyne našli podporu na strane SMER-u, tak zrazu tí istí ministerskí úradníci tento návrh vychválili. Tým som chcel ukázať na farizejstvo tzv. odborníkov, ktorí nám tu píšu rôzne správy, ktoré sú považované za odborne správne, pričom častokrát je to ovplyvnené práve tým politikárčením. Pokiaľ ide o sociálny dialóg, ešte raz chcem zdôrazniť, keď mám ten čas a možnosť, po prvé sa zamyslime nad tým, či do tohto dialógu vôbec má vstupovať vláda, pokiaľ ide o dialóg medzi zamestnávateľmi a zamestnancami, a po druhé chcem zdôrazniť, že dajme do toho systém. Tá reprezentatívnosť musí byť na základe niečoho, nie na základe toho, že príde pán XY a povie: „Ja som kamarát s premiérom Ficom, tak ja vás budem teraz zamestnávateľov zastupovať, a nie ty.“ A vôbec nikto netuší, kto koho vlastne zastupuje. Komora živnostníkov, ktorá má, predpokladám, nejakých 20-30 členov, nikto netuší koľko a kto tam je, bude vystupovať na rokovaniach s ministrom Richterom ako zástupca živnostníkov a dovolí si schváliť vyššie vymeriavacie základy, za čo potom všetci živnostníci nariekajú. A ešte pripomeniem sociálny dialóg Kršíková – Tomanová z roku 2010.
Blahová, Natália, poslankyňa NR SR (2011-02-08):
Konštatujem, že sme odhlasovali všetky návrhy zo spoločnej správy a z rozpravy. (Ruch v sále. Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-06-26):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pán poslanec Mičovský sa prihlásil do rozpravy. Nech sa páči.
Osuský, Peter, poslanec NR SR (2018-02-08):
Ďakujem pekne, pani predsedajúca. No, povedal by som to tak, počuli ste dobré slovo Slovákom i Neslovákom súcim na slovo, koaličným i opozičným, tak prehovoril Ondro Dostál. Samozrejme, tým, ktorí sú nesúci na slovo, ani keby anjelskými trúbami trúbil, aj tak to do tých lebení nevojde. Ale každopádne Ondro tu minucióznym prístupom, ktorý je mu vlastný a ktorý ukazuje rozdiel medzi púhym absolventom práva a človekom, ktorý to vie i nám neprávnikom vysvetliť tak, že len tupec nepochopí, tak nám tuná obnažil paradox, že sa vysielateľ zrejme musí tváriť, že šarmantný princ v podobe nebohého Vladimíra Ráža alebo bohého Jozefa Zímu vlastne vystupuje v poloerotickom príbehu o pyšnej princeznej či princeznej so zlatou hviezdou na čele, a tým pádom to bude deklarovať ako niečo, čo je pre deti nad 12 rokov. Je skutočne výborná perspektíva, že kráľ Kazisvět VI., hlava pomazaná, bude predávaný proti duchu tohto hrozného a smiešneho paragrafu ako príbeh pre deti nad 12 rokov. A dvojica Ján Werich a Vlasta Burian v slávnom detskom filme Byl jednou jeden král bude očividne tiež deklarovaná ako niečo, čo deti do 12 rokov nesmú zhliadnuť.
Viskupič, Marián, poslanec NR SR (2019-10-25):
Tak nie je to za spravodajcu, je to teda za poslanca normálne. Je nás tu fakt pár, tak môžme možno trošku tak ekonomicky podebatovať. (Reakcia navrhovateľa. Zasmiatie sa rečníka.) No, takto. Predložený návrh zákona vlastne prináša ďalšiu výnimku špeciálnu, špeciálnu sadzbu pre nejakú konkrétnu časť odvetvia. Môže sa zdať, že to skutočne zvýši jeho, jeho konkurencieschopnosť a môže to tak v určitých prípadoch aj byť. Ale keď sa pozrieme na to nejak tak všeobecne, tak všetky výnimky, špeciálne podpory, dotácia, akokoľvek to nazvať, proste je lákavé ich dávať, je to viditeľné, dá sa to politicky prezentovať, ale vytvára to za jedno neprehľadnosť, za druhé to ťažko odlíšiť, táto výnimka je ešte dobrá, táto už je lobizmus pre niekoho. A celkovo je to, je to taká nejaká nesprávna cesta. V podstate v ekonomike, aby, aby veci fungovali, nie je dobré, keď konkurujú si len firmy teda v nejakom tom odvetví, ale aby aj celé odvetvia mali nejakú, povedzme rovnakú štartovaciu bázu a konkurovali, súťažili vlastne celé odvetvia medzi sebou. Takže toto je také naše stanovisko ako strany, ktorej ekonomický program je teda kľúčová časť ich programu. Myslím si, že pre občanov Slovenska a aj pre ekonomiku samotnú by bola jednotná sadzba DPH, samozrejme, na čo najnižšej úrovni, ktorú si štát teda vie dovoliť. A pochopiteľne, samozrejme, s fungujúcim verejným sektorom, aby teda vôbec bolo možné uvažovať a bol priestor na zníženie DPH. Takže z tohto pohľadu, myslím, ideu máme rovnakú, chceme podporovať ekonomiku, chceme, a cestovný ruch je dôležitý, to, samozrejme, súhlasíme, ale nie cez takéto výnimky. Je to komplikované, vytvára to nerovnováhu a navyše to ani, ani, ani nepomáha. Ďakujem.
Dostál, Ondrej, poslanec NR SR (2019-03-26):
Navrhujem zmeniť termín prerokovania hlasovania o bode 104, návrh na voľbu kandidátov na sudcov Ústavného súdu Slovenskej republiky, nová voľba, parlamentná tlač 1404 nasledovne: rokovanie o tomto bode bude v stredu 27. marca 2019 o 19.00 hodine, hlasovanie sa uskutoční po hlasovaní o 17.00 hodine. Tento návrh odôvodňujem tým, že Ústavný súd je už vyše roka, vyše jedného mesiaca v zložení, ktoré mu neumožňuje rozhodovať v pléne, pretože mu chýba deväť z trinástich ústavných sudcov. Máme uchádzačov, boli vypočutí na ústavnoprávnom výbore. Nič vecné nebráni tomu, aby bol ten návrh prerokovaný a aby sme o uchádzačoch hlasovali. Jediný dôvod na odkladanie je politika a to by tu nemalo čo hľadať. Ďakujem.
Paška, Pavol, predseda NR SR (2014-03-19):
Pán poslanec, je 12.03.
Ďuriš Nicholsonová, Lucia, podpredsedníčka NR SR (2016-10-12):
Pán poslanec Beblavý, chcete reagovať? Tak sa prihláste, prosím. Nech sa páči.
Paška, Pavol, predseda NR SR (2012-09-12):
Ďakujem. Vyhlasujem krátku prestávku do 11.30 hodiny a 11.30 hodine budeme pokračovať v rozprave o návrhu zákona, ktorý predniesol pán minister spravodlivosti. (Prestávka.) (Po prestávke.)
Paška, Pavol, predseda NR SR (2014-10-30):
Kolegyne, kolegovia, budeme pokračovať v prerušenom rokovaní programu 39. schôdze. Poprosím pána navrhovateľa a aj pani spravodajkyňu, aby zaujali svoje miesta. Zároveň poprosím pána navrhovateľa, pána poslanca Brocku, aby využil svoje poradie v rozprave. (Reakcia z pléna.) Dobre, takže môžeme uzatvoriť rozpravu? Dobre. Tak na základe požiadavky pána poslanca a navrhovateľa vyhlasujem rozpravu za skončenú a predpokladám, že pán navrhovateľ, chcete využiť svoje právo a zaujať stanovisko k rozprave. Kolegyne, kolegovia, poprosím vás, pokračujeme v rokovaní. Pán poslanec Droba! Nech sa páči, pán poslanec. (Pokračovanie v rokovaní o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1187.)
Sulík, Richard, predseda NR SR (2010-10-12):
Ďakujem pekne. Pán Hrušovský.
Zmajkovičová, Renáta, podpredsedníčka NR SR (2013-12-03):
Tak poprosila by som vás, keby ste sa fakt držali toho.
P. Hrušovský, podpredseda NR SR: (2002-08-20):
(Hlasovanie.) 94 prítomných, 27 za, 32 proti, 31 sa zdržalo, 4 nehlasovali. Pripomienku pod bodom 2 sme neschválili. Prezentujme sa, páni poslanci, budeme hlasovať o pripomienke pod bodom č. 3. (Hlasovanie.) 79 prítomných, 14 za, 31 proti, 31 sa zdržalo, 3 nehlasovali. Návrh sme neschválili. Budeme hlasovať o pripomienke pod bodom č. 4, páni poslanci, prezentujme sa a hlasujme. (Hlasovanie.) 83 prítomných, 13 za, 34 proti, 34 sa zdržalo, 2 nehlasovali. Neschválili sme pripomienku pod bodom č. 4. Prezentujme sa a hlasujeme o pripomienke pod bodom č. 5. Páni poslanci, prezentujme sa, budeme ešte raz hlasovať o pripomienke pod bodom č. 5. Pán poslanec Hóka. (Hlasovanie.) 80 prítomných, 13 za, 27 proti, 33 sa zdržalo, 7 nehlasovalo. Návrh pod bodom 5 alebo pripomienku pod bodom 5 sme neschválili. Prezentujme sa, budeme hlasovať o pripomienke pod bodom č. 6. (Hlasovanie.) 85 prítomných, 12 za, 36 proti, 32 sa zdržalo, 5 nehlasovalo. Neschválili sme pripomienku pod bodom č. 6. Prezentujme sa, (Výkriky v rokovacej sále.) hlasujeme o pripomienke pod bodom č. 7. (Hlasovanie.) 83 prítomných, 23 za, 24 proti, 35 sa zdržalo, 1 nehlasoval. Neschválili sme pripomienku pod bodom č. 7. Páni poslanci, prezentujme sa, budeme hlasovať o pripomienke uvedenej pod bodom č. 8 pána prezidenta. (Hlasovanie.) 82 prítomných, 11 za, 31 proti, 37 sa zdržalo, 3 nehlasovali. Pripomienku pod bodom č. 8 sme neschválili. Prezentujme sa, budeme hlasovať o pripomienke pod bodom č. 9. (Hlasovanie.) 88 prítomných, 13 za, 31 proti, 41 sa zdržalo, 3 nehlasovali. Pripomienku pod bodom č. 9 sme neschválili. Prezentujme sa, páni poslanci, budeme hlasovať o pripomienke pod bodom č. 10. (Hlasovanie.) 86 prítomných, 16 za, 25 proti, 41 sa zdržalo, 4 nehlasovali. Neschválili sme pripomienku pod bodom 10. Páni poslanci, prezentujme sa a hlasujme o pripomienke pod bodom č. 11. Pán poslanec Rusnák, seďte na svojom mieste. (Hlasovanie.) 84 prítomných, 12 za, 28 proti, 41 sa zdržalo, 3 nehlasovali. Neschválili sme pripomienku pod bodom č. 11. Hlasujeme, páni poslanci, o pripomienke pod bodom č. 12. Prezentujme sa a hlasujme. (Hlasovanie.) 87 prítomných, 24 za, 26 proti, 31 sa zdržalo, 6 nehlasovalo. Pripomienku pod bodom 12 sme neschválili. Prezentujme sa a hlasujme o pripomienke pod bodom č. 13. (Hlasovanie.) 87 prítomných, 12 za, 29 proti, 38 sa zdržalo, 8 nehlasovalo. Pripomienku pod bodom 13 sme neschválili. Prezentujme sa, budeme hlasovať o predposlednej, 14. pripomienke pána prezidenta. Gestorský výbor neodporúča schváliť. (Hlasovanie.) 86 prítomných, 20 za, 30 proti, 32 sa zdržalo, 4 nehlasovali. Pripomienku pod bodom č. 14 sme neschválili. Prezentujme sa, páni poslanci, budeme hlasovať o pripomienke č. 15, ktorá sa týka lehoty účinnosti, s odporúčaním gestorského výboru schváliť. Páni poslanci, lehota účinnosti, gestorský výbor odporúča schváliť. (Hlasovanie.) 99 prítomných, 87 za, 3 proti, 8 sa zdržalo, 1 nehlasoval. Návrh sme schválili. Pán poslanec Prokopovič.
Pčolinský, Peter, podpredseda NR SR (2022-12-01):
Pán poslanec Lukáč.
Jurinová, Erika, podpredsedníčka NR SR (2014-11-10):
Ďakujem vám. A k pánovi Blahovi. No, pán teoretik, ďakujem vám. Som veľmi rada, že máte načítané toľko veľa z kníh a že nás viete takto poúčať. Je to veľmi prospešné pre nás všetkých. Verte tomu. Budeme nesmierne šťastní, keď v tom budete pokračovať. Ďakujem. (Reakcia z pléna.)
Suja, Miroslav, poslanec NR SR (2022-06-23):
Aby som mohol pokračovať, vyhlasovanie územia európskeho významu, kde traumatizoval skoro celé oblasti alebo veľké oblasti vidieka, prevody pozemkov pod ministerstvo životného prostredia, sťažnosti starostov. Už nehovorím o tých jeho základných vedomostiach, ktoré nemá absolútne žiadne. Nie je problém, keď je človek jednoduchý. Naschvál nechcem hovoriť hlúpy, aby ma nenapomínali, keď je človek jednoduchý, ale keď je jednoduchý minister, tak trpí celé Slovensko. A ja si myslím, že toto si nemôžme v súčasnej situácii dovoliť. Mať jednoduchého ministra, hoci ich tu máme viacej. A to už nehovorím o tom, že zlyhal pri manažmente medveďa hnedého, vážení kolegovia, kolegyne, čo má priamo za následok, nieže ohrozuje život na vidieku, ale zmrzačovanie ľudí, celoživotné traumy a, bohužiaľ, aj smrť. Preto na začiatku dovoľte, aj keď možno pročkovcom je to na smiech, aby som prečítal list od rodiny Dušana Migiara, 57-ročného pána, ktorý bol otec, starý otec a manžel. Ja viem, pán Pročko, je vám to na smiech, robíte grimasy,14. 6. tento človek brutálne zahynul, vám je to jedno. (Reakcia z pléna a zaznievanie gongu.) 14. 6. tento človek brutálne zahynul. (Prerušenie vystúpenia predsedajúcim.)
Danko, Andrej, predseda NR SR (2018-02-13):
Ďakujem. Pokračujeme o 14. hodine. Ďakujem. A súčasne prerušujem rokovanie o tomto bode programu. (Prerušenie rokovania o 12.10 hodine.) (Pokračovanie rokovania o 14.00 hodine.)
Danko, Andrej, predseda NR SR (2016-05-24):
Ďakujem. Pán poslanec Ľubomír Petrák.
Holý, Štefan, podpredseda vlády SR (2022-12-08):
Vážený pán predsedajúci, vážené panie poslankyne, vážení páni poslanci, predmetom návrhu zákona je najmä transpozícia smernice Európskeho parlamentu a Rady Európskej únie 2019/1937 z 23. októbra 2019 o ochrane osôb, ktoré nahlasujú porušenia práva Únie v platnom znení. Návrh zákona je kontinuitný vo vzťahu k platnej právnej úprave, z ktorej vychádza a na ktorú nadväzuje. Primárnym cieľom návrhu zákona je najmä posilnenie presadzovania práva a právom chránených záujmov oznamovateľov kriminality alebo inej protispoločenskej činnosti a podpora postihovania protispoločenskej činnosti za účasti verejnosti. Návrh zákona reaguje na viaceré nedostatky právnej úpravy, ktoré boli v spolupráci s Úradom na ochranu oznamovateľov protispoločenskej činnosti identifikované až v aplikačnej praxi. Nad rámec transpozície sa navrhuje zmena názvu Úradu na ochranu oznamovateľov protispoločenskej činnosti, a to na kratší názov Úrad na ochranu oznamovateľov. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Hrušovský, Pavol, podpredseda NR SR (2010-09-07):
Pani poslankyne, páni poslanci, rešpektujme istú úctu k poslancom, ktorí vystupujú. A ak necítite dôvod byť prítomní na rokovaní o tomto bode programu, tak prosím, aby ste minimálne nevyrušovali, alebo ak, tak opustili rokovaciu sálu. Pani poslankyňa, nech sa páči.
Laššáková, Jana, podpredsedníčka NR SR (2014-09-17):
Na vystúpenie pani poslankyne s faktickou poznámkou pán poslanec Hraško, pani poslankyňa Tomanová. Končím možnosť prihlásiť sa s faktickými poznámkami. Nech sa páči, pán poslanec Hraško.
Pčolinský, Peter, podpredseda NR SR (2022-11-29):
Pani poslankyňa Zemanová.
M. Číž, podpredseda NR SR: (2007-02-02):
Slovo má pán poslanec Martin Pado.
Ďuriš Nicholsonová, Lucia, podpredsedníčka NR SR (2019-02-01):
Vyhlasujem... Pani poslankyňa, chcete vystúpiť v rámci rozpravy? Nie. Takže vyhlasujem všeobecnú rozpravu k tomuto bodu za skončenú. Pán navrhovateľ, v rámci záverečného slova? Nie. Pani spravodajkyňa, nech sa páči.
Laurenčík, Milan, podpredseda NR SR (2022-02-22):
Pán poslanec, reagujte na pána Pellegriniho! (Povedané súbežne s rečníkom.)
Zajac, Peter, poslanec NR SR (2011-06-17):
Vážený pán poslanec Paška, sledujem, čo sa tu deje, a zdá sa mi, ako keby ste si tu chceli nahradiť akúsi revolúciu, ktorá prebehla pred 22 rokmi. To, čo vy tu robíte, celý váš jazyk, celá vaša rétorika akoby novembrová rétorika, rétorika, kde sa vy tvárite ako zástancovia demokracie, ja absolútne falošná. Dnes je rok 2011. Mali ste byť v novembri 1989, vtedy, keď bol november 1989. A ja si len kladiem otázku, prečo to tu všetko robíte? Tá odpovedať je veľmi jednoduchá. Keď sa človek pozrie na to, v akom je dnes stave súdnictvo na Slovensku, keď si človek pozrie, čo robia sudcovia najvyšších inštitúcií, ako sa správajú, to, čo vy robíte, nie je nič iné, iba zúfalý a zúrivý zápas o to, aby na Slovensku neexistovala demokratická a slobodná spravodlivosť.
Kuffa, Filip, poslanec NR SR (2020-05-13):
Ďakujem. Ja tiež budem reagovať na tvoj úvod, dotkli sa viacerí predrečníci a v podstate Milan Mazurek mi trocha zobral vietor z plachát, pretože ten tvoj úvod, kde si pani poslankyňu Marcinkovú označil za matku, podľa mňa to vôbec nebolo ani neslušné, ani dehonestujúce. A ja sa pýtam, či naozaj títo moralisti a liberáli, ultraliberáli považujú označenie ženy ako matky za nejaké ponižujúce, neslušné a dehonestujúce. Ale označenie za vizuálnu pomôcku je akože v poriadku? A ak ťa žiadajú o to, aby si sa ty ospravedlnil pani Marcinkovej za to, že si ju označil ako matku, ja žiadam podpredsedu Gábora Grendela, aby sa jej ospravedlnil za to, že ju označil ako vizuálnu pomôcku. Ďakujem.
Laššáková, Jana, podpredsedníčka NR SR (2013-02-08):
Panie poslankyne, páni poslanci, čas na prestávku uplynul a budeme pokračovať v rozprave o návrhu poslancov Národnej rady Slovenskej republiky Miroslava Kadúca, Martina Poliačika a Jany Žitňanskej na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov . Do rozpravy je najskôr prihlásený pán poslanec Kadúc. Nech sa páči, máte slovo. Pán poslanec Kadúc nie je prítomný v rokovacej sále. Druhý do rozpravy je prihlásený pán poslanec Lipšic. Nech sa páči, máte slovo.
Jurzyca, Eugen, poslanec NR SR (2017-12-05):
Ďakujem pekne. K tým číslam, pán minister, sa vrátim. Jednak ešte k tomu, že niekoľkokrát pri odvolávaní ministra Kaliňáka tu bola obrana cez organizáciu GRECO a k tomu ste sa, pán minister, nevyjadrili. Niekoľko rokov je to tak, že sa tu uvádzajú nesprávne údaje, také, ktoré nie sú v súlade so správami, ktoré zverejňuje GRECO. Druhý bod je z toho, čo ste hovorili, to vyzeralo tak, ako keby u nás klesali smrteľné nehody na cestách. Ale mám pred sebou tabuľku OECD, ktorá za Slovensko vykazuje medziročné rasty medzi rokmi ´13, ´14 a ´15. Pardon ´14, ´15. (Reakcia z pléna.) Tak dobre, od ´13 do ´15, tak. Od ´13 do ´15. Čiže nebolo to v súlade podľa mňa s tým, čo ste hovorili. A posledná poznámka k tomu verejnému dlhu. On nám ako podiel na HDP naozaj klesá, ale klesá nám v dôsledku jednorazových opatrení, to sú napríklad využitie peňazí z II. piliera alebo predaj majetku. Len čistým tým hospodárením, keby len to malo vplyv na dlh bez týchto jednorazových opatrení, tak by nám verejný dlh rástol v rokoch ´15, ´16 aj ´17. Ďakujem.
Klus, Martin, poslanec NR SR (2017-10-11):
Ďakujem pekne za slovo. Chcem sa poďakovať rovnako tak pánovi prezidentovi, ako aj pánovi poslancovi Dostálovi, že do tejto sály na túto tému vniesli argumenty, to by som rád zdôraznil, argumenty. Ak na ne nedokážeme reagovať a miesto toho ideme do ad hominem útokov, či už voči pánovi prezidentovi, alebo pánovi poslancovi Dostálovi, tak to svedčí o tom, že sme niekomu stúpili na otlak. A ten otlak je jedna a tá najznámejšia formulka: Národ, ktorý nepozná svoju históriu, je nútený ju opakovať. A obávam sa, že by to niektorým kolegom v tejto sále vyhovovalo. A to nesmieme za žiadnych okolností dopustiť, a preto určite náš klub bude hlasovať tak, aby sme sa stotožnili s výhradami pána prezidenta a nepodporili zákon ako celok.
Laššáková, Jana, podpredsedníčka NR SR (2013-11-28):
Dobré ráno. Prajem príjemné dobré ráno, vážené panie poslankyne, páni poslanci, otváram tretí rokovací deň 27. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiaden poslanec. Na zahraničnej pracovnej ceste sú poslanci Eva Horváthová a František Šebej. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony (tlač 726). Už zaujal miesto určené pre navrhovateľov pán minister životného prostredia Peter Žiga, obdobne aj spravodajca Ľuboš Martinák. Dávam slovo prvému v poradí písomne prihlásenému rečníkovi pánovi predsedovi výboru pánovi poslancovi Mikulášovi Hubovi. Nech sa páči, pán poslanec, máte slovo.
Glváč, Martin, podpredseda NR SR (2018-11-21):
S faktickou poznámkou nikto. Ďalšia v rozprave, pani poslankyňa Grausová, nech sa páči.
Grendel, Gábor, podpredseda NR SR (2022-09-20):
S reakciou na faktickú poznámku ešte pán poslanec Viskupič.
Blanár, Juraj, podpredseda NR SR (2022-02-02):
Ďakujem. Vyhlasujem všeobecnú rozpravu za uzavretú. Pán navrhovateľ má záujem o záverečné slovo? Nech sa páči.
Jurinová, Erika, podpredsedníčka NR SR (2014-09-11):
Ďakujem, pán navrhovateľ. S faktickou poznámkou sa hlási pán poslanec Hraško. Uzatváram možnosť prihlásiť sa s faktickou poznámkou. Nech sa páči, máte slovo.
Hort, Milan, podpredseda NR SR (2010-08-10):
Ďalej prihlásený s faktickou poznámkou – pán poslanec Richard Raši, nech sa páči.
Žiak, Miroslav, poslanec NR SR (2020-04-07):
Pán Kuffa, je také slovenské porekadlo, že dvakrát meraj a raz rež, a vy ste poslancom Národnej rady, vy tu nemôžte šíriť takéto poplašné správy, že z PET fliaš sa uvoľňujú dioxíny do vody, to je poplašná správa. Vy si uvedomte, veď vy máte zodpovednosť za túto krajinu a vy, pokým budete šíriť takéto nezmysly, tak vytvoríte všeobecnú paniku. Prosím vás skráťte tie vaše, ako povedal kolega Patrick Linhart, odborníctvo na všetko, prejavy, lebo spôsobujete len chaos. A o vašej odbornosti v oblasti potravín tu asi pochybujeme viacerí. Paťo, na teba zareagujem, ťažká chémia je peroxid vodíka podľa teba, to nie je pravda, sklenené fľaše sa ani neumývajú... (Prerušenie vystúpenia predsedajúcim.)
P. Hrušovský, predseda NR SR: (2005-05-24):
M. Murgaš, poslanec: Odporúčanie výborov je schváliť ich.
Laššáková, Jana, podpredsedníčka NR SR (2014-03-21):
Pán poslanec Mamojka.
Danko, Andrej, predseda NR SR (2019-09-12):
Ďakujem. Skúsime teda faktické podľa priebehu, aby bola zachovaná diskusia. Tak, pán Kotleba.
Gašpar, Tibor, poslanec NR SR (2024-02-08):
Budeme hlasovať o bode 239 druhého pozmeňujúceho návrhu poslanca Galka.
Kotleba, Marian, poslanec NR SR (2021-12-14):
To je... (Poslanec si nasadil respirátor.) Takže, pán poslanec Karahuta, tie dve ale. Jedno ale je, že ste kritizovali, že kedy vám bol doručený ten pozmeňovák, ale musíte uznať, že ten chaos, ktorý tu vládne v Národnej rade, je aj s prispením vás ako, alebo vašeho hnutia ako koaličného partnera a tiež vášho predsedu Národnej rady, kde na grémiu sa dohodne jedna vec, napríklad o termínovaní bodov, a hneď v ten deň ešte to je všetko úplne inak. Takže nemôžte sa čudovať, že to, čo zasievate, aj žnete. A to druhé ale, omnoho dôležitejšie, je to, že ak by ste naozaj ako hnutie s týmto paškvilom, ktorý tu dnes, teraz sa rokuje, nesúhlasili a bolo by vám skutočne proti srsti tá likvidácia vidieka, tá likvidácia ľudí, ktorí žijú tým, že obrábajú zem, ktorú zdedili možno po svojich praprapredkoch, tak ako hnutie by ste ho mohli jednoducho zavetovať. Vy môžte povedať, že áno, že oni to sem dali bez nejakej koaličnej dohody, ale ja verím tomu, že keby ste naozaj boli proti tomu, tak jednoducho donútite tých poslancov SaS-ky, aby to z rokovania Národnej rady stiahli. A potom by sa vám dalo veriť, že ste skutočne proti tomu. Pretože byť v koalícii, povedať „nesúhlasím s tým, mám právo veta, ale nič proti tomu neurobím“, je z môjho pohľadu len alibizmus. A pri tejto, pri tomto pokuse o likvidáciu slovenskej prírody, keď sa to tak dá povedať, slovenského vidieka, je ten alibizmus veľmi slabé riešenie. Tu to treba jednoznačne rezultne odmietnuť a práve na tom ste si mohli nielen spraviť body, ale aj ukázať charakter a nielen... (Prerušenie vystúpenia časomerom.)
Kollár, Boris, poslanec NR SR (2018-03-23):
Pán kolega Mazurek, nemôžete počítať s našou stranou, že budeme podporovať vašu kampaň k VÚC-kam a pripájať sa a skutočne vám participovať a robiť podržtašky. To určite nie. Bola to vaša politická kampaň, ale to len preto, keďže ste ma osobne oslovili s týmto, že prečo sme sa nepridali. Keby to bolo v inom čase, tak vieme sa o tom baviť. Ďalej by som chcel poďakovať mojim kolegom, ktorí tiež sa k tomuto vyjadrili. Viete, mňa mrzí jedna vec, že ľudia vyšli do ulíc. Naozaj Robert Fico by nepoložil tú vládu, neodišiel by, keby ten tlak bol iba z ulice alebo iba dajme tomu zo strany MOST-u – HÍD. Tu skutočne, tuná sa spojili dve tieto veci a naozaj sa pohlo, ale len veľmi malá časť z toho, z tých požiadaviek tých ľudí. Mňa mrzí, že tí ľudia na uliciach doteraz boli sklamaní z vládnej garnitúry, možno z Roberta Fica. Počuli sme, ako, ako sa vyjadrovali, aké tam boli heslá. Ešte minulý týždeň bol generálny štrajk, ešte minulý týždeň chceli odvolať celú vládu. Zrazu sa stretli, pár týchto predstaviteľov Za slušné Slovensko, týchto mladých ľudí s prezidentom, všetkému je koniec a ostáva desaťtisíce mladých ľudí znovu opäť sklamaných. To znamená, že skutočne tým krokom, ktoré spravili, tak ja si myslím, že nepomohli tej celkovej situácii, akurát ostalo ďalej sklamanie a horko v ústach. Ďakujem.
Liba, Peter, poslanec NR SR (2022-11-08):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Maďarič, Marek, poslanec NR SR (2010-07-08):
Sľubujem. (Potlesk.)
Bobík, Jozef, poslanec NR SR (2015-03-20):
Pani predsedajúca, ďakujem za slovo. A nie je treba, myslím si, rozprávať už veľa, pretože aj dôvodová časť bola obsiahla. Aj vystúpenia, ktoré tu odzneli, či už v rozprave alebo vo faktických, definovali vlastne tento návrh ako naozaj potrebný, maximálne apolitický, pretože netrčí z toho nejaký politický záujem, a práve naopak. Je tu jasný záujem dať jasné pravidlá aj samospráve, lebo je to tak isto súčasť verejnej správy a práveže je najbližšie k občanom, tak o to viac. Zaznela tu aj malá inšpirácia možno do budúcnosti, pretože reálne to nie je len tak, že odchádzajúci starosta má nárok na plat v decembri, ale podľa platných pravidiel dokonca aj v januári. Ale nemyslím si, že by práve tento argument mal byť tým motívom na to neskoršie zvolávanie. Možno tie iné okolnosti, ktoré tu už aj boli naznačené, možno tie sú motívom. Ale tu zákon by nemal riešiť nejaké špekulácie, ale práveže mal by pružne a prakticky reagovať na to, čo sa deje vo vývoji tej-ktorej oblasti štátu, tak ako teraz je to v samospráve. Zároveň by som chcel kolegom, ktorí sú tu, aj tu nie sú, aj nejako ukázať, že naozaj vidno, podľa môjho názoru, že tento návrh robili poslanci, ktorí majú skúsenosti so samosprávou. Ak pozriete konkrétny už paragrafový návrh znenia novely, tak je stručný, je maximálne výpovedný a minimálne zasahuje do konštrukcie jestvujúceho zákona. Takže ak bude novela schválená, tá prehľadnosť bude veľmi jednoznačná. Preto aj ja odporúčam, aby pri hlasovaní tento návrh dostal podporu. Ďakujem za pozornosť.
Pellegrini, Peter, predseda NR SR (2015-05-13):
Ďakujem pekne. Pán predseda Choma.
Grendel, Gábor, podpredseda NR SR (2021-06-25):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Antonovi Stredákovi.
Laššáková, Jana, podpredsedníčka NR SR (2012-11-29):
Ďalej písomne prihlásená do rozpravy je pani podpredsedníčka Národnej rady Erika Jurinová. Nech sa páči, pani podpredsedníčka.
P. Paška, predseda NR SR: (2007-05-10):
(Hlasovanie.) 121 prítomných, 76 za, 26 proti, 19 sa zdržalo. Konštatujem, že sme posunuli návrh zákona do druhého čítania. Ešte vás poprosím o lehoty a výbory.
Šimečka, Michal, podpredseda NR SR (2024-01-12):
Ďakujem pekne. Poprosím vás ten návrh aj písomne. Tak sa teda pýtam, či je všeobecný súhlas s tým, že sa preruší rozprava do utorka deviatej hodiny ráno. (Reakcie z pléna.) Takže všeobecný súhlas nie je. Tým pádom pokračujeme ďalej. A pokračujeme v prerušenej rozprave o návrhu na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač č. 105. Poprosím ministra spravodlivosti Slovenskej republiky Borisa Suska, aby zaujal miesto určené pre navrhovateľov a spravodajcu z ústavnoprávneho výboru poslanca Tibora Gašpara alebo niekoho namiesto neho, aby zaujal miesto určené pre spravodajcov. S faktickými poznámkami na vystúpenie pani poslankyne Holečkovej sú prihlásení, a ako prvý vystúpi pán poslanec Hargaš, ktorý tu nie je. A ako druhý teda tým pádom vystúpi pán poslanec Vašečka s faktickou. (Pokračovanie rokovania o návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Gaborčáková, Soňa, poslankyňa NR SR (2019-09-10):
Ďakujem za pripomienky. Áno, tým, že práve to financovanie je veľmi rozčlenené, nie je prehľadné, a teda v konečnom dôsledku sú to náklady štátu. Je potrebné mať jeden zákon, kde sa naozaj vypočítajú reálne náklady na človeka, ktorý je chronicky chorý, a preto musí existovať zákon o tzv. dlhodobej starostlivosti, kde si vieme vypočítať, čo to bude stáť zdravotnú starostlivosť, čo to bude stáť sociálne zabezpečenie a sociálnu pomoc. Áno, súhlasím s tým, že tie malé obce naozaj nemajú reálne finančné prostriedky na to, aby uhrádzali tie prevádzkové príspevky. Preto hovorím aj B, malo sa doteraz v ZMOS-u kričať aj o tom. Ja som doteraz nič nepočula. Takže ak niekomu niečo nevyhovuje, je potrebné o tom hovoriť. Nikto nehovorí, že nemajú pravdu, ale na druhej strane mala sa otvoriť otázka podielových daní a myslím si, že tu by sme vedeli nájsť naprieč politickým spektrom zhodu, že sa im pridá na kompetencii, ale reálne finančných prostriedkov nemajú až toľko, koľko sa hovorí. Áno, a kvalitu služby jednoducho treba zaviesť tak, že aj keď je to neverejný a poskytuje nekvalitnú službu, aj keď je to verejný a poskytuje nekvalitnú službu, nemá čo robiť na trhu so sociálnymi službami. Ďakujem.
Ďuriš Nicholsonová, Lucia, podpredsedníčka NR SR (2017-05-10):
Pán poslanec Mizík.
Jurinová, Erika, podpredsedníčka NR SR (2013-02-06):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Ľubošovi Martinákovi.